Täna jäi igasugune vastlategevus tegemata, liug laskmata ja kuklid söömata, nii et ilmselt tuleb järgnevad 12 kuud kuidagi ilma linadeta läbi ajada :D Aasta tagasi lasin oma suure kõhuga ikka "mäest" alla, aga selle pisikese susser-vusseriga on sellised vabakavad ikka üksjagu keerulised ettevõtmised. Imetlen tõsiselt neid emmesid, kes oma pisikestega laulma ja tantsima ja trenni ja ujuma või veel ei tea kuhu jõuavad. Ja palju pisematega kui Anni. Müts maha! Minu jaoks oli juba pühapäevane  väljas söömine koos sõpradega paras väljakutse. Sest kuna see oli esimene päev nädalas, kus ma sain Anni issiga õue saata, siis oli enne söömaüritust vaja toad koristada ja dušši all käia ja kuna Andre sai sotskohustuse oma sahtlid-riiulid korda teha, siis ma koristasin korraga justkui kahel rindel ehk siis iga 5 minuti tagant oli jälle sama laul:"Emps, kuhu ma selle panen?", "Emps, mis ma sellega teen?", "Emps, kas seda on veel vaja?" jne jne jne.